stanford-oval/wikipedia huggingface dataset:
מרי טיילר מור

| --- | --- |

מרי טיילר מור, 2011
 לידה:  29 בדצמבר 1936 ברוקלין, ניו יורק, ארצות הברית 
 פטירה:  25 בינואר 2017 (בגיל 80) גריניץ', ארצות הברית 
 מדינה:  ארצות הברית 
 תקופת הפעילות:  1958–2015 (כ־57 שנים)
 מקום לימודים:  בית הספר התיכון אימקיולייט הרט 
 בן או בת זוג:  גרנט טינקר (1962–1981) 
 מספר צאצאים:  1 
 פרסים והוקרה:  2 פרסי גלובוס הזהב   6 פרסי אמי   פרס גילדת שחקני המסך על מפעל חיים
 פרופיל ב-IMDb
 חתימה:   
 
מרי טיילר מור (באנגלית: Mary Tyler Moore; ‏29 בדצמבר 1936 – 25 בינואר 2017) הייתה שחקנית קולנוע, תיאטרון וטלוויזיה אמריקאית, כוכבת קומדיות המצבים "המופע של מרי טיילר מור" ו"המופע של דיק ואן דייק". זוכת שני פרסי גלובוס הזהב, שישה פרסי אמי ופרס גילדת שחקני המסך על מפעל חיים. ב-1980 הייתה מועמדת לפרס אוסקר לשחקנית הטובה ביותר על הופעתה בסרט "אנשים פשוטים".
ביוגרפיה

מור נולדה ברובע ברוקלין, ניו יורק שבארצות הברית, למשפחה אירית-קתולית. בתם של מרי ג'ו האקט וג'ורג' טיילר מור.
למדה בבית ספר הקתולי המקומי "רוז הקדושה מלימה", ולאחר שעברה עם משפחתה ללוס אנג'לס למדה ב"תיכון הלב הטהור" בשכונת לוס פליז.
קריירת משחק > טלוויזיה

החלה את הקריירה שלה בתחילת שנות ה-50 בפרסומות לטלוויזיה, אך כאשר הרתה נאלצה לעזוב את הצילומים.
זכתה לפרסום עולמי בשנת 1961 בזכות התפקיד הראשי שקיבלה מקארל ריינר, יוצר הסיטקום המצליח "המופע של דיק ואן דייק", בו גילמה מור את לורה, אשתו של גיבור הסדרה רוברט סימפסון פטרי (דיק ואן דייק).
על הופעתה הקומית במשך חמש עונות הסדרה זכתה בשני פרסי אמי ובפרס גלובוס הזהב.
מור הפכה לאייקון תרבות אמריקאי כשקיבלה סדרה על שמה "המופע של מרי טיילר מור" מג'יימס ברוקס.
בקומדיית המצבים הקלילה שהייתה פורצת דרך והפופולרית ביותר בארצות הברית באמצע שנות ה-70 גילמה מור את מרי ריצ'רדס, רווקה בת 30 שנפרדה מארוסה זה שנתיים ונוסעת למיניאפוליס כדי לעבוד בתחנת טלוויזיה בתור מפיקה תחת הבוס הקשוח והאהוב שלה, לו גרנט (אדוארד אסנר). עבודתה בסדרה זכתה להערכה עצומה שהתבטאה בזכייה בפרס גלובוס הזהב (ושש מועמדויות נוספות) ובארבע פרסי אמי, כולל זכייה כפולה ב-1974 לשחקנית הטובה ביותר בסדרה קומית ולשחקנית הטובה ביותר בכלל בסדרות.
לאחר הצלחתה העצומה בתור שחקנית קומית החליטה מור להתעמק יותר בדרמות איכות, וקיבלה מועמדויות לשלושה פרסי אמי על תפקידה בדרמות הטלוויזיה "קודם כל, תבכה", "פעימות הלב" ו"לינקולן" בה גילמה את הגברת הראשונה של ארצות הברית מרי טוד לינקולן, אשתו של נשיאה ה-16 של ארצות הברית אברהם לינקולן (סם ווטרסטון).
ב-1988 עלתה ברשת CBS סדרת הסיטקום "Annie McGuire" ובה מור מגלמת את הדמות הראשית. הסדרה לא צלחה וירדה מן האוויר טרם הסתיימה.
ב-1993 זכתה בפרס אמי בפעם השישית, על הופעתה בסרט "תינוקות גנובים". בהמשך השתתפה בתפקידי אורח בסדרות כגון "פרייז'ר", "אלן", "מופע שנות ה-70" ו"שוות בקליבלנד". ב-1995 כיכבה בסדרת הדרמה "חדשות ניו יורק", אשר בוטלה לאחר זמן קצר.
קריירת משחק > תיאטרון

התפרסמה לראשונה על בימות ברודוויי ב-1966 בגרסה המחודשת למחזמר "ארוחת בוקר בטיפאני".
את תפקידה הטוב ביותר כשחקנית תיאטרון סיפקה במחזה "של מי החיים האלה בכלל?" עליו קיבלה פרס טוני מיוחד.
במהלך שנות ה-80 הפיקה ביחד עם חברת הפקות מספר מחזות שכללו את: "נדבנים", "סקס בטוח" ו "ג'ו אג" עליו זכתה מור בפרס טוני על עבודתה הטכנית בהפקה.
קריירת משחק > קולנוע

הופעת הבכורה שלה בקולנוע הייתה ב-1961 בסרט הביכורים של ריצ'רד דונר "X-15" .
הופעתה בקומדיה המוזיקלית "מילי המודרנית והמתוקה" בתור מיס דורת'י בראון פרסמה אותה לראשונה כשחקנית קולנוע.
ב-1969 שיחקה לצדו של אלביס פרסלי בדרמה המוזיקלית "שינוי הרגל" בתור האחות מישל גלהאר.
לאחר שנעדרה מתעשיית הסרטים למען עשייה טלוויזיונית מוצלחת חזרה מור בשנת 1980 להוליווד כדי להופיע בדרמה של רוברט רדפורד "אנשים פשוטים" ולקבל את פרס גלובוס הזהב לשחקנית הדרמטית הטובה ביותר על הופעתה בתור בת' ג'ארט, אמו המרוחקת של קונראד (טימותי האטון).
על הופעתה גם הייתה מועמדת לפרס אוסקר לשחקנית הטובה ביותר והפסידה לסיסי ספייסק.
לאחר תפקידה המוערך התפרסמה מור בסרטים "שישה שבועות" לצדו של דאדלי מור, בתור שארלוט דרייפוס אשר בתה גוססת ממחלת הלוקמיה, "אני, אשתי ואמי החורגת" בתור פרל אמו של מל קופלין (בן סטילר) ו"רמאויות" בתור גברת סטארק מנהלת האקדמיה.
חיים אישיים

בשנת 1955 התחתנה כשהיא בת 18 עם ריצ'רד קרלטון מיקר, לזוג נולד בן אחד בשם ריצ'רד ג'וניור, הם התגרשו ב-1961.
ב-1962 נישאה למפיק הטלוויזיה גרנט טינקר, הקימה איתו את חברת "MTM הפקות" שהפיקה בין היתר גם את הסדרה "המופע של מרי טיילר מור".
הזוג התגרש לאחר כמעט 20 שנות נישואים.
מור נישאה בשלישית בשנת 1983 לד"ר רוברט לווין.
בנה היחיד של מור, ריצ'רד, נהרג ב-1980 בתאונת רובה.
בשנת 2002 חנכה מור פסל הוקרה בדמותה במרכז העיר מיניאפוליס.
טיילר מור הקפידה על תזונה פסקטריאנית.
ב-25 בינואר 2017 נפטרה.
פילמוגרפיה נבחרת

אקס 15 (1961)
מילי המודרנית והמתוקה (1967)
למה זה כל כך רע להרגיש טוב? (1968)
שינוי הרגל (1969)
אנשים פשוטים (1980)
שישה שבועות (1982)
רק בין חברים (1986)
המשפחה הטובה (1990)
אני, אשתי ואמי החורגת (1996)
תככים בטלסה (1997)
כאבי לידה (2000)
מרי ורודה (2000) - סרט טלוויזיה
רמאות (2002)
Against the Current‏ (2009)
פילמוגרפיה נבחרת > טלוויזיה

חדשות ניו יורק (1995)
קורבואזיה

בקבוק של קורווזיה
קורווזיה (בצרפתית: Courvoisier) הוא מותג של קוניאק בבעלות חברת קמפרי (Gruppo Campari), . המותג מיוצר בז'רנק (Jarnac) במחוז שראנט בצרפת.
עמנואל קורווזיה יסד חברת משקאות ויינות בברסי, שבפריז, ב-1809 יחד עם לואי גלואה (Louis Gallois). ב-1811 ביקר נפוליאון בונפרטה בברסי והתרשם מהקוניאק, ותרם לפרסומו של המותג.
מרדכי אלון (פייקוביץ')

מרדכי אריה אלון (פייקוביץ'; 1898 - ז' בניסן ה'תשל"ג, 19 במרץ 1975) היה איש ציבור ישראלי, ממייסדי המושבה בנימינה, ראש ועד המושבה במשך עשור (1940–1950) וראש המועצה הראשון שלה בשנים 1950 - 1965.
ביוגרפיה

נולד ב-1898 בראש פינה. אביו, ראובן פייקוביץ' (1876–1962), נולד בגרודנו שבאימפריה הרוסית (כיום בבלארוס), עלה לארץ ישראל עם משפחתו ב-1890 בגיל 16, והיה איכר בראש פינה ובמחניים. אמו, חיה לבית שורץ (1876–1924), הייתה בת למשפחה ותיקה מצפת, בתו של הרב אלתר שוורץ, ממייסדי המושבה ראש פינה ורב בקהילה האשכנזית באלכסנדריה. ב-1908 עברה המשפחה למושבה מסחה (כפר תבור), שם חכר אביו חלקה חקלאית מיק"א. סייע לאביו בעבודות החקלאות ובשמירה על המושבה, ואחרי שארגון "השומר" נאלץ לעזוב את כפר תבור, נטל לידיו, יחד עם עוד שלושה צעירים, את האחריות על השמירה במושבה. ייסד בכפר תבור סניף של תנועת "מכבי הצעיר".
ב-1922 היה ממתיישביה הראשונים של המושבה החדשה בנימינה. לצד עיסוקו בחקלאות עסק בענייני ציבור, והצטרף לוועד המושבה. החל מ-1930 לערך כיהן כסגן יו"ר ועד המושבה, ובסביבות 1940 התמנה ליו"ר הוועד. היה פעיל בעליית "אף על פי". שירת כנוטר, היה חבר בארגון "ההגנה" וחבר מפקדת נפת השומרון בארגון. היה חבר מועצת אגודת "הלוואה וחסכון זכרון יעקב" ויו"ר הסניף שלה בבנימינה, וכן חבר באגודות וועדות שונות. ב-1946 נתמנה ליו"ר בית המשפט המחוזי לשכר דירה בחיפה, גוף שתפקידו לפשר ולהכריע בסכסוכים הקשורים להפקעת שכר דירה במחוז חיפה. בתקופת מלחמת העצמאות היה יו"ר ועדת הביטחון בבנימינה.
בבחירות הראשונות לרשויות המקומיות ב-1950 התמודד בראשות רשימת "למען בנימינה" שהייתה הרשימה המקומית של הציונים הכלליים. סיעתו זכתה למירב הקולות ובתמיכת נציגי תנועת החרות הוא נבחר כיו"ר המועצה המקומית בנימינה.
בבחירות בשנת 1955 התמודד בראש רשימת הציונים הכלליים, זכה במירב הקולות וץ ונבחר לכהונה נוספת. בבחירות 1959 התמודד פעם נוספת באותה רשימה. מפלגתו לא זכתה במירב הקולות, אך הוא חבר להרכבת קואליציה עם חרות, הפועל המזרחי ורשימת "השכונות והשיכונים", ונבחר לכהונה נוספת לראשות המועצה המקומית.
בבחירות 1965 התמודד בראשות גח"ל (שאחד ממרכיביה הייתה הציונים הכלליים). גח"ל זכתה למירב הקולות, אולם לא הצליחה להרכיב קואליציה והוא לא המשיך לכהונה נוספת.
לאחר מלחמת ששת הימים התמנה לקצין מטה (קמ"ט) לענייני משרד הפנים בממשל הצבאי של נפת שכם בדרת רב-סרן, והיה בכך לחייל המבוגר בצה"ל באותה העת. בתפקיד זה שימש עד שנת 1972.
נפטר ב-19 במרץ 1975 ונקבר לצד רעייתו בבית הקברות בבנימינה.
משפחתו

היה נשוי לנעמי בת משה וטילה (תהילה) קלימנטובסקי מייסדי מאיר שפיה וכפר תבור (נפטרה ב-1972). לזוג שני בנים ובת. נינו הוא הכדורסלן אלון דור-און.
אחיו הבכור משה פייקוביץ' היה מנכ"ל רכבת ישראל. אחיו הצעירים היו האלוף והשר יגאל אלון, מוכתר נתניה צבי אלון, ואליאב אלון ממייסדי קריית מוצקין.
גיסו משה קלימנטובקי נפל בקרב להגנת כפר תבור ב-1920. גיסו אריה כלימור (קלימנטובסקי) כיהן כשופט בבית משפט השלום בטבריה.
הערות שוליים

↑  דוד תדהר (עורך), "ראובן יוסף פייקוביץ", באנציקלופדיה לחלוצי הישוב ובוניו, כרך ד (1950), עמ' 1569; מת ר. י. פיקוביץ, אביו של י. אלון, מעריב, 6 בדצמבר 1962; ראובן פייקוביץ למנוחות בבנימינה, דבר, 9 בדצמבר 1962; ג. שרוני,'"`UNIQ--nowiki-00000002-QINU`"'האלון מכפר-תבור, מעריב, 6 בינואר 1963
↑  דוד תדהר (עורך), "חיה (עטיל) פיקוביץ", באנציקלופדיה לחלוצי הישוב ובוניו, כרך ה (1952), עמ' 2136
↑  אלתר שורץ באתר העמותה לשחזור ראש פינה
↑  הלוית ר' נחום ווייספיש, הַבֹּקֶר, 4 ביולי 1938
↑  מושבות השומרון להתגייסות והצלה, הצופה, 19 במרץ 1945
↑  מעפילי "אף על פי" נפגשים הערב בר"ג, מעריב, 19 בפברואר 1973
↑  מבוקר עד בוקר בעיר ובכפר, הַבֹּקֶר, 11 בינואר 1946
↑  ילקוט הפרסומים 130 עמ' 391
↑  מ. אלון - יו"ר מועצת בנימינה, הַבֹּקֶר, 29 בדצמבר 1950
↑  ילקוט הפרסומים 437 עמ' 1240
↑  אלון - יו"ר מועצת בנימינה. גרוס (חרות) - סגנו, חרות, 12 בספטמבר 1955
↑  הציונים הכלליים בראשותו זכתה ב-384 קולות ואילו מפא"י זכתה ב-403 קולות. שתיהן קיבלו שני מנדטים. (ילקוט הפרסומים 723 עמ' 408 - 409).
↑  אלון נבחר ראש מועצת בנימינה, הַבֹּקֶר, 9 בדצמבר 1959
↑  ילקוט הפרסומים 1235 עמ' 432
↑  מערך במקום גח"ל בראשות המועצה בבנימינה, הארץ, 14 בדצמבר 1965
↑  מת מרדכי אלון, מעריב, 19 במרץ 1975
↑  מרדכי אלון פיקוביץ, באתר Billiongraves
↑  מרדכי אלון פיקוביץ באתר Billiongraves
↑  צבי אלון פייקוביץ' באתר מורשת נתניה
↑  סיפורי מייסדים - פייקוביץ' (אלון) אסתר ואליאב - 1935, באתר עיריית קריית מוצקין
אופרה למחצה
הערות שוליים

1 2  Curtis Price, Louise K. Stein, Semi-opera, כרך 1, Oxford University Press, 2001. (באנגלית)
↑  Price, Curtis Alexander, 1945-, Henry Purcell and the London stage, Cambridge [Cambridgeshire]: Cambridge University Press, 1984, ISBN 0-521-23831-5
ספנס מור השני

| --- | --- |
אין תמונה חופשית
 לידה:  16 בדצמבר 1997 (בן 27) סנט לואיס, ארצות הברית 
 שם לידה:  Spence Duane Moore II 
 מדינה:  ארצות הברית 
 תקופת הפעילות:  מ-2016 
 מספר צאצאים:  1 
 פרופיל ב-IMDb
 
ספנס דואן מור השני (באנגלית: Spence Duane Moore II; נולד ב-16 בדצמבר 1997) הוא שחקן אמריקאי.
ביוגרפיה

מור נולד וגדל בסנט לואיס, מיזורי, והוא הצעיר מבין שני ילדים. מור הבין שהוא רוצה להיות שחקן עוד כתלמיד בבית ספר היסודי.
קריירה

בשנת 2017, לוהק מור לסדרה "Five Points" ששודרה ב-"Facebook Watch". כחלק מהקאסט הראשי לצד היילי קיוקו ומדיסון פטיס. מור הצהיר כי העבודה עם קרי וושינגטון על הסדרה היא "משנה חיים". לאחר מכן לוהק לתפקיד בסדרה "AP Bio" בתפקיד דן דקר. בשנת 2018, החל להופיע בתפקיד חוזר בדרמת הטלוויזיה "All American".
בשנת 2020, שיחק מור בתפקיד ראשי במיני סדרה "אנחנו מי שאנחנו" בהפקת רשת HBO, ששודרה לראשונה בספטמבר 2020.
חיים אישיים

מור מתגורר בלוס אנג'לס.
ב-18 בינואר 2022, ספנס וחברתו, סמנת'ה "סמי" סימרלי, הודיעו באינסטגרם שסמי בהריון עם ילדם הראשון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2022 | הדרקון של אבא | ג'ורג' הטיגריס | דיבוב |
| 2023 | בחזרה לווגאס (אנ') | מרלין |  |
| 2023 | קריד 3 | דמיאן "דיים" אנדרסון הצעיר |  |
| TBA | Going Places | ג'יידן |  |
| TBA | Out Come the Wolves |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | מחשבות פליליות | גבריאל לואיס | פרק: Mirror Image" |
| 2016 | גבר מי שנשאר אחרון | דייוויד | פרק: "Help Wanted" |
| 2017 | Rebel | אמארי | פרק: "Breaking Point" |
| 2017 | בולרז | דייוויד | פרק: "Ricky-Leaks" |
| 2017 | ליידי דיינמייט | ביל | פרק: "Fridge Over Troubled Daughter" |
| 2017 | Double Mommy | ניל | סרט טלוויזיה של Lifetime |
| 2017–2018 | סטארט אפ | דיימון | 2 פרקים |
| 2018 | 13 סיבות | מייקל | 5 פרקים |
| 2018 | Five Points | אריק הארפר | תפקיד ראשי (עונה 1); 10 פרקים |
| 2018 | הטירון | קמפבל הצעיר | פרק: "The Hawk" |
| 2018–2021 | A.P Bio | דן דקר | תפקיד ראשי (4 עונות); 40 פרקים |
| 2018–2022 | All Americans | כריס ג'קסון | 25 פרקים |
| 2019 | צרות טובות | ג'מאל | פרק: "Less Than" |
| 2020 | אנחנו מי שאנחנו | דני פוית'רס | 7 פרקים |
| 2021–2023 | שנות הקסם (אנ') | ברוס ויליאמס | 6 פרקים |
| 2022 | S.W.A.T. | מרקוס | פרק: "Checkmate" |
| 2022–הווה | בוגרת-כזה | אח גדול ילד גדול | 6 פרקים |
| 2023 | סופרמן ולויס | מתאו מנהיים | 7 פרקים |
| 2023 | למען האמת | קופר | 2 פרקים |
| 2024 | Brilliant Minds | ג'ייקוב נאש | סדרת טלוויזיה עתידית של NBC |
הערות שוליים

1 2  Forte, Allan. "C&C Teen Hollywood Film Festival - Spence Moore II Interview". Jean Book Nerd. נבדק ב-21 באפריל 2020. {{cite web}}:  (עזרה)
↑  "Video: "Five Points" Trailer from Kerry Washington + Facebook Watch". The Futon Critic. 16 במאי 2018. נבדק ב-3 באפריל 2020. {{cite news}}:  (עזרה)
↑  Keller, Joel (5 ביוני 2018). "Stream It Or Skip It: 'Five Points' On Facebook Watch, Where A Story Is Told From Different High Schoolers' Points Of View". Decider. נבדק ב-3 באפריל 2020. {{cite news}}:  (עזרה)
↑  Kim, Dakota (6 בספטמבר 2018). "Is Facebook Watch a Serious Streaming Platform? These 6 Shows Say Yes". The New York Times. נבדק ב-3 באפריל 2020. {{cite news}}:  (עזרה)
↑  Petski, Denise (14 בנובמבר 2017). "'Five Points': Ray Cham Jr., Trey Curtis, Nathaniel Potvin, Jake Walker & Spence Moore II Cast In Facebook Watch Series". Deadline. נבדק ב-3 באפריל 2020. {{cite news}}:  (עזרה)
↑  Mangum, Trey (18 ביוני 2018). "Spence Moore II On Starring In The Timely, Kerry Washington-Produced, Southside Chicago-Set Drama, 'Five Points'". Shadow and Act. נבדק ב-21 באפריל 2020. {{cite news}}:  (עזרה)
↑  Andreeva, Nellie (8 במאי 2018). "'A.P. Bio' Renewed For Season 2 By NBC". Deadline. נבדק ב-3 באפריל 2020. {{cite news}}:  (עזרה)
↑  Pedersen, Eric (22 ביולי 2019). "HBO Max Programming: The TV & Film Titles That Will Stream On WarnerMedia's Service". V Magazine. נבדק ב-3 באפריל 2020. {{cite news}}:  (עזרה)
↑  Corcoran, Nina (18 ביולי 2019). "Kid Cudi and Chloë Sevigny to star in We Are Who We Are, a new TV series directed by Luca Guadagnino". Consequence of Sound. נבדק ב-21 באפריל 2020. {{cite news}}:  (עזרה)
חיים קמיל

| --- | --- |
הרב חיים קמיל במסיבת פורים בישיבת אופקים (לצידו הרב יעקב הורוביץ והרב שמשון דוד פינקוס)
הרב חיים קמיל במסיבת פורים בישיבת אופקים (לצידו הרב יעקב הורוביץ והרב שמשון דוד פינקוס)
 לידה:  29 במרץ 1933 ב' בניסן ה'תרצ"ג
 פטירה:  26 במרץ 2005 (בגיל 71) ט"ו באדר ב' ה'תשס"ה
 מקום קבורה:  בית הקברות היהודי בהר הזיתים 
 מדינה:  ישראל 
 השכלה:  ישיבת סלובודקה 
 תקופת הפעילות:  ? – 26 במרץ 2005 
 השתייכות:  חרדים ליטאים, ישיבת אופקים 
 רבותיו:  רבי חיים שמואלביץ ורבי נחום פרצוביץ
 
הרב חיים הכהן קמיל (ב' בניסן ה'תרצ"ג, 29 במרץ 1933 – ט"ו באדר ב' חג הפורים ה'תשס"ה, 26 במרץ 2005) שימש במשך כעשרים וחמש שנה בראשות ישיבת אופקים.
ביוגרפיה

נולד בפולין ליעקב וחנה קמיל. בשנת 1938 עלה לארץ ישראל. למד בתלמוד תורה "יבנה" ובישיבת תפארת צבי בירושלים, ולאחר מכן בישיבת סלבודקה בבני ברק.
לאחר נישואיו לאסתר (נפטרה בתשע"ט, 2019), בת מרדכי ליבר פרוש (בנו של נפתלי צבי פרוש-גליקמן), חזר לירושלים ולמד בכולל של ישיבת מיר. היה מחשובי הלומדים בישיבה והתקרב מאוד לראשיה, רבי אליעזר יהודה פינקל, רבי חיים שמואלביץ ורבי נחום פרצוביץ. שימש כחברותא לרב נתן צבי פינקל בשנותיו הראשונות בישיבת מיר עד שזה החשיבו כרבו המובהק.
בסוף שנת ה'תשל"ח נענה להזמנת ראש ישיבת אופקים, הרב יעקב הורוביץ, לבוא ולעמוד לצידו בראשות הישיבה. נחשב לאחד מראשי הקהילה החרדית אופקים.
במשך שנים מסר הרב קמיל שיעור כללי בהיכל ישיבת תפרח, אחת לשבועיים. ראש ישיבת תפרח, הרב אביעזר פילץ, יזם את השיעור ואף נהג להשתתף בו.
בתו היחידה נישאה לרב דב סלמון, שעמד בראש הסניף המקומי של כולל עטרת שלמה ושימש כרב בית הכנסת בית גבריאל באופקים.
הרב קמיל נפטר באופקים בליל שבת ט"ו באדר ב' ה'תשס"ה. הלווייתו עברה דרך ישיבת מיר בירושלים, שם נאמרו פרקי תהילים על ידי הרב נתן צבי פינקל, ראש הישיבה. נקבר בהר הזיתים.
לאחר פטירתו הוסב שמה של ישיבת אופקים ל"תורת חיים" על שמו.
ספריו

לאחר פטירתו, הוקמה ועדת תלמידים בראשות הרב אלחנן פרבשטיין להוציא לאור את שיחותיו ושיעוריו, שנאמרו בישיבת אופקים.
ספר השיחות, עבודת חיים, ה'תשס"ו
ספר השיעורים בינת חיים על מסכת בָּבָא קַמָּא, ה'תשס"ח
אילן יוחסין משפחת פרוש

| ישראל פרוש | ישראל פרוש | ישראל פרוש | ישראל פרוש | ישראל פרוש | ישראל פרוש |   |   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
לקריאה נוספת

הרב חיים כהן קמיל, פורום אוצר החכמה
ספר רבותינו שבדרום (ביוגרפיה, חלק א' תולדות שמשון – עובדות והנהגות של הרב שמשון דוד פינקוס ורעייתו חיה מינדל פינקוס, חלק ב' תולדות חיים – עובדות והנהגות על הרב חיים הכהן קמיל ורעייתו לאה אסתר הכהן קמיל, עם תמונות צבעוניות מחג הפורים במחיצתם, ליקט וערך אברהם א. סופר מירושלים, בהגהת צוות עורכים מוסמך, פורים אדר ב' ה'תשס"ח, מוציא לאור פורים ה'תשס"ח, הוצאת יריד הספרים.
הקדמת ספר עבודת חיים.
הערות שוליים

↑  רב אופקים
↑  מראשי ישיבת אופקים
↑  אברהם אליעזר בן יעקב חיים סופר,'"`UNIQ--nowiki-00000003-QINU`"'ספר רבותינו שבדרום, באתר הספרייה הלאומית
| --- | --- |
בקרת זהויות :  NLI: 987007300079405171  ISNI: 0000 0000 8484 3937  LCCN: no2006120013  VIAF: 121339983   WorldCat (עם VIAF): 121339983
אלי גורנשטיין

| --- | --- |

 לידה:  31 באוגוסט 1952 (בן 72) תל אביב-יפו, ישראל ישראל
 שם לידה:  אליהו גורנשטיין
 מדינה:  ישראל 
 תקופת הפעילות:  מ-1970
 עיסוק:  שחקן תיאטרון, טלוויזיה וקולנוע, זמר, במאי, מדבב
 מקום לימודים:  אוניברסיטת תל אביב  סטודיו אייץ' בי 
 בת זוג:  ניצה גורנשטיין
 צאצאים:  רוני גורנשטיין 
 מספר צאצאים:  3 
 פרופיל ב-IMDb
 
אלי גורנשטיין (הגבוה) לצד עוזי חיטמן, אסתר חיות ואחרים, בלהקת פיקוד מרכז
אלי גורנשטיין (נולד ב־31 באוגוסט 1952) הוא שחקן תיאטרון, טלוויזיה וקולנוע, זמר, במאי ומדבב ישראלי.
ביוגרפיה

נולד בשם אליהו גורנשטיין בתל אביב לבנימין ולרות ולטש–גורנשטיין, בתו של הפילוסוף היהודי–צ׳כוסלובקי פליקס ולטש, חברו של הסופר פרנץ קפקא. הוריו הופיעו באופרה.
לגורנשטיין תואר שני בחינוך מאוניברסיטת תל אביב. כמו כן למד תיאטרון ומוזיקה בניו יורק.
תיאטרון

בחופש הגדול שלפני כיתה י״ב הוא שר במסגרת חילופי נוער בין תל אביב וקלן. במסגרת שירותו הצבאי שירת בצוות הווי חטיבת הצנחנים ובלהקת פיקוד מרכז.
אחרי שירותו הצבאי הופיע כבדחן וביצע מערכונים עם צחי נוי. גורנשטיין מתנשא לגובה 195 סנטימטר ונוי סבל באותה העת מעודף משקל. על כן הצמד קרא לעצמו "חומה ומגדל". השניים חזרו להופיע יחדיו, מדי פעם, בעשרות השנים הבאות.
כשחקן תיאטרון, שיחק בהצגות רבות במרבית התיאטראות בישראל (הבימה, תיאטרון חיפה, הקאמרי, החאן ותיאטרון באר שבע). בין ההצגות בהשתתפותו היו "אחרון הפועלים", בו גילם את א. ד. גורדון, ו"גטו" של יהושע סובול, "מתנקשים", "טרטיף", "כנרת כנרת", "בוצ׳ה", "שש נפשות מחפשות מחבר", ההצגות השייקספיריות "חלום ליל קיץ" ו"כטוב בעיניכם", "נשוי במנוסה" של ריי קוני, "מפיסטו" של הלל מיטלפונקט (על פי קלאוס מאן), "שלוש אחיות" של אנטון צ׳כוב, "ציד המכשפות של ארתור מילר, "אניהו" של אתגר קרת ורוני סיני ועוד. גורנשטיין ידוע באהבתו למשחק במחזות זמר, והשתתף בין היתר ב"כנר על הגג", "צלילי המוסיקה" (דוד מקס), "אמריקה", "פינוקיו" "היפה והחיה", "המפיקים" (פרנץ ליבקינד), "עוץ לי גוץ לי" (הטוחן) ו"איתמר פוגש ארנב" (הארנב). גורנשטיין עסק מעט גם בבימוי וביים את ההצגה לילדים עמי ותמי.
זכה בפרס התיאטרון הישראלי לשחקן המשנה לשנת 2012, על משחקו בהצגה "ריצ׳רד השלישי" בתיאטרון הקאמרי.
קולנוע וטלוויזיה

גורנשטיין השתתף כשחקן אורח במספר רב של תוכניות טלוויזיה לילדים: "הספינה המזמרת", "טלפלא", "קשת וענן", "רחוב סומסום","החברים של ברני", "פרפר נחמד" (גילם את "דוד פסח")," המועדון של יובל המבולבל", "זהו זה!", "ארץ מולדת", "ציפיטפוט", "שכנים", "בלי גרביים" ועוד. באחת מהופעות האורח שלו בתוכנית "זהו זה!" הוא השתתף עם שאר השחקנים ועם שלמה גרוניך גם בשירת שיר השבוע וקולו מונצח עם השיר בתקליטם של גרוניך ושחקני "זהו זה" – "אמא שלי תמיד רצתה שהבן שלה יהיה בטלוויזיה".
סרטו הראשון של גורנשטיין היה "סרט וארוחת בוקר" (1977). ובסרטים "הלהקה" ו"חמש חמש" היה אחד מהחיילים.
בסרט "המוסד הסגור" גילם את המדען קוצ׳יק. ב־2010 השתתף בסרט "היו לילות". כן השתתף בתפקיד אורח בסדרה הקומית "קרובים קרובים", ב־2013 השתתף בתפקיד אורח בסדרה "פצועים בראש", בסדרה "החיים זה לא הכל" ובסדרת הקומדיה "החברים של נאור". ב־2015 השתתף בסדרה "תמר הבלשית" בתפקיד הקריין שמכריז את שם הפרק וגם בתפקיד קפטן שמפטן, סבה של תמר מצד אביה. באותה שנה השתתף בסרטו של יבגני רומן "האיש שבקיר". ב־2018 הופיע בתפקיד הראשי בסרטו של יצחק צפל ישורון "אלסקה" וב"סברי מרנן".
גורנשטיין אף שיחק בסרט "הלהקה", וידועה הסצנה בה הוא שופך על עצמו לבן ובכך מונע את פירוק הלהקה הצבאית. סצנה זו היא אחת המפורסמות בקולנוע הישראלי. ב־2016 השתתף בסרטו של ניר ברגמן, "להציל את נטע".
בשנת 2018 השתתף בסרט הקומדיה השווייצרי "מוטי וולקנברוך מתעורר לחיים" (או בשמו הרשמי "מסעו המופלא של וולקנברוך לזרועותיה של שיקסע") בהפקת נטפליקס. הסרט היה המועמד השווייצרי לפרס האוסקר לסרט הזר הטוב ביותר.
ב־2019 השתתף בהופעת אורח בסדרה "שב"ס" של תאגיד השידור הציבורי כאן, בתפקיד משנה בסרט "בשורות טובות" של הבמאי ארז תדמור וכן בסרט "אלוהי הפסנתר".
ב־2022 גילם את תפקיד האחראי על טהרת מתים ברבנות הצבאית הראשית בסדרה שישו ושמחו, ששודרה בכאן 11. כמו כן באותה שנה ב־2022 שיחק גורנשטיין את אדולף אייכמן בסרט הדוקודרמה הקלטות האבודות של אייכמן. פס הקול של סרט זה הוא קלטות אותנטיות של אדולף אייכמן ובני שיחו. השחקנים מחופשים לנפשות הפועלות ומזיזים את שפתיהם לצלילי הפסקול, כדי להמחיש את הנעשה בעת השיחה המוקלטת. עבודה זו היא, כביכול, ההפך מדיבוב. גורנשטיין מכנה את עבודתו בסרט זה "שפתות".
ב־2023 שיחק בסרטה של מיכל בת אדם, "הילה".
דיבוב

גורנשטיין מוכר בעיקר בזכות דיבוב רוב הנבלים בסרטי תקופת "הרנסאנס" של דיסני: הוא תרם את קולו לפרופסור ראטיגן ("הרפתקאותיו של סופר בלש"), ג׳אפר ("אלאדין"), סקאר ("מלך האריות"), פרולו ("הגיבן מנוטרדם"), קלייטון ("טרזן"), אנטון אגו ("רטטוי"), ובשנת 2009 דיבב את ד״ר פאסילייר בסרט "הנסיכה והצפרדע", שהפיקו אולפני וולט דיסני במטרה לשחזר את סגנון סרטי "הרנסאנס" משנות התשעים.
כמו כן, תרם גורנשטיין את קולו גם לסרטים נוספים כמו "שלגיה ושבעת הגמדים" (דוק), "ספר הג׳ונגל 2" (שירחן), "עליסה בארץ הפלאות" (דודו וארנב האביב), "היפהפייה והיחפן" (טוני), "בת הים הקטנה" (סבסטיאן), "היפה והחיה" (לומייר), "פו הדב" (איור/איה + אבא פרפיל), הארי פוטר וחדר הסודות (גילדרוי לוקהרט), "כיפה אדומה: הסיפור האמיתי" (הזאב), "ביוניקל" (מקוטה) ועוד רבים אחרים. כמו כן תרם את קולו בדיבוב מספר סדרות טלוויזיה, וביניהן "פיטר פן" (סדרת האנימה ששודרה בישראל בטלוויזיה החינוכית) בה דיבב את שודד הים סמי, וכן את אוסקר מ"רחוב סומסום".
ב־1977 "השאיל" את קולו למוני מושונוב בקטעי הקברט בסרט "קשר הדבש".
בשנת 2019 דיבב את גרימל בסרט הדרקון הראשון שלי: העולם הנסתר (במקום דב רייזר שדיבב אותו בטריילר המדובב).
במרץ 2020, לאור התפשטות הקורונה בישראל, גורנשטיין הוציא בעזרת בתו ובן זוגה אורי סממה סרטון פרודיה לשיר "Be Prepared" של סקאר, האריה הרשע בסרט המוכר מלך האריות, שנקרא "מלך ההנחיות", בו הביע ביקורת כלפי המצב. באותה שנה החל לדבב את דמותו של אדון ינשוף בסדרת אתחול של "סיפורימפו".
מוזיקה

בשנת 1976 השתתף גורנשטיין בפסטיבל שירי הילדים עם השיר "סיבה למסיבה", שהגיע למקום השני בתחרות. כעבור שנה ביצע על בימת הפסטיבל את השיר "לארצי יש יום הולדת", שכתב והלחין שייקה פייקוב לכבוד שנת ה־30 למדינת ישראל. שיר זה הגיע למקום השלישי בתחרות, ועל אף שנחשב כשיר ילדים, זכה להצלחה גם בקרב הקהל הבוגר יותר, ודורג במצעד הפזמונים העברי השנתי של רשת ג׳ לאותה שנה.
בשנת 1977 השתתף גורנשטיין בפסטיבל הזמר והפזמון עם השיר "הלילה עבר" שזכה במקום התשיעי.
גורנשטיין הוא גם זמר אופרה באופרה הישראלית ומנחה, משתתף ומביים מופעי קונצרטים ואופרות בתזמורת הסימפונית חיפה, התזמורת הקאמרית הישראלית ובתזמורת הפילהרמונית הישראלית. ידוע בכישרונו המוזיקלי כזמר השר בקול בס וכצ׳לן. הוא ארגן ערב שירי הזמר של פרנק סינטרה שזכה להצלחה ושתי תוכניות יחיד נוספות. כזמר הוא הקליט גם שירי פתיחה לתוכניות טלוויזיה כמו רכבת ההפתעות, ופרסומות כמו לדוגלי מזון כלבים.
בשנת 2011 הוציא גורנשטיין את אלבום הבכורה שלו, "ונחיה", המורכב כולו משירי משוררים שהלחינו מוזיקאים כיוני רכטר, שלמה יידוב ואלון אולארצ'יק. על המשוררים שגורנשטיין שר משיריהם באלבום נמנים אברהם חלפי, אבות ישורון, נתן אלתרמן, יהודה עמיחי ויהונתן גפן. שניים מהשירים שר גורנשטיין בדואט עם זמרים אורחים: "ירח" עם שלמה יידוב ו"אורחת זרים" עם נורית גלרון. את האלבום הפיק גיא וינגרטן, שגם הלחין חלק משיריו. גורנשטיין עצמו הלחין שיר אחד עבור האלבום, "ונחיה", למילים של אברהם חלפי.
בפברואר 2016 הושק אלבום דיגיטלי ברשת ג בשם "לשיר איתה" – אוסף מחווה לשושנה דמארי במלאת עשור למותה, בו השתתף גורנשטיין בביצוע השיר "האמיני יום יבוא".
בשנת 2019 הנחה מספר ערבי מוזיקה מסרטי אנימציה בנגינת תזמורת האוניברסיטה.
חיים אישיים

גורנשטיין נשוי לניצה ולהם שלושה ילדים. אחת מהם היא השחקנית רוני גורנשטיין.